CELEX: 32011D0507
Language: fi
Date: 2011-08-16 00:00:00
Title: 2011/507/EU: Komission täytäntöönpanopäätös, annettu 16 päivänä elokuuta 2011 , Unkarissa käytettävien sianruhojen luokitusmenetelmien hyväksymisestä tehdyn päätöksen 2005/382/EY muuttamisesta (tiedoksiannettu numerolla K(2011) 5746)

17.8.2011   
            
            
               FI
            
            
               Euroopan unionin virallinen lehti
            
            
               L 209/49
            
         KOMISSION TÄYTÄNTÖÖNPANOPÄÄTÖS,
   annettu 16 päivänä elokuuta 2011,
   Unkarissa käytettävien sianruhojen luokitusmenetelmien hyväksymisestä tehdyn päätöksen 2005/382/EY muuttamisesta
   (tiedoksiannettu numerolla K(2011) 5746)
   (Ainoastaan unkarinkielinen teksti on todistusvoimainen)
   (2011/507/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan m alakohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Komission päätöksellä 2005/382/EY (2) hyväksytään neljän sianruhojen luokitusmenetelmän käyttö Unkarissa.
            
         
               (2)
            
            
               Unkari on ilmoittanut, että laskentakaava ja luokitusmenetelmät ovat kehittyneet huomattavasti päätöksen 2005/382/EY hyväksymisestä. Siksi on tarpeen päivittää laskentakaavaa ja yhtä menetelmää, korvata kolme muuta menetelmää, lisätä uusi menetelmä ja yksinkertaistaa luokitusmenetelmiä siten, että nykyisen kahden mittauskohdan sijaan käytetään vain yhtä mittauskohtaa.
            
         
               (3)
            
            
               Unkari on pyytänyt, että komissio antaisi sille luvan korvata sianruhojen luokitusmenetelmässä ”FAT-O-MEATER FOM S70 JA FAT-O-MEATER FOM S71” käytetty kaava ja hyväksyisi sen alueella neljä uutta sianruhojen luokitusmenetelmää, ja esittänyt naudan-, sian- ja lampaanruhojen yhteisön luokitusasteikkojen soveltamista ja ruhojen hintaselvityksiä koskevista yksityiskohtaisista säännöistä 10 päivänä joulukuuta 2008 annetun komission asetuksen (EY) N:o 1249/2008 (3) 23 artiklan 4 kohdassa säädetyssä pöytäkirjassa yksityiskohtaisen kuvauksen leikkuukokeesta sekä ilmoittanut periaatteet, joihin nämä menetelmät perustuvat, leikkuukokeen tulokset ja vähärasvaisen lihan osuuden määrittämisessä käytetyn kaavan.
            
         
               (4)
            
            
               Pyyntöä arvioitaessa todettiin, että tarvittavat edellytykset kyseisten luokitusmenetelmien hyväksymiseksi täyttyvät. Sen vuoksi kyseiset luokitusmenetelmät olisi sallittava Unkarissa.
            
         
               (5)
            
            
               Sen vuoksi päätöstä 2005/382/EY olisi muutettava.
            
         
               (6)
            
            
               Laitteiden tai luokitusmenetelmien muutokset eivät ole sallittuja, jollei niitä sallita nimenomaisesti komission päätöksellä.
            
         
               (7)
            
            
               Tässä päätöksessä säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2005/382/EY seuraavasti:
   
               1.
            
            
               Korvataan 1 artikla seuraavasti:
               ”1 artikla
               Hyväksytään seuraavien menetelmien käyttö Unkarissa sianruhojen luokitukseen neuvoston asetuksen (EY) N:o 1234/2007 (4) liitteessä V olevan B jakson IV kohdan 1 kohdan mukaisesti:
               
                           a)
                        
                        
                           Fat-O-Meater FOM S70- ja Fat-O-Meater FOM S71 -laite ja siihen liittyvät arviointimenetelmät, joista on yksityiskohtaiset tiedot liitteessä olevassa I osassa;
                        
                     
                           b)
                        
                        
                           Ultra FOM 300 -laite ja siihen liittyvät arviointimenetelmät, joista on yksityiskohtaiset tiedot liitteessä olevassa II osassa;
                        
                     
                           c)
                        
                        
                           OptiScan TP -laite ja siihen liittyvät arviointimenetelmät, joista on yksityiskohtaiset tiedot liitteessä olevassa III osassa;
                        
                     
                           d)
                        
                        
                           IM-03-laite ja siihen liittyvät arviointimenetelmät, joista on yksityiskohtaiset tiedot liitteessä olevassa IV osassa;
                        
                     
                           e)
                        
                        
                           OptiGrade-MCP-laite ja siihen liittyvät arviointimenetelmät, joista on yksityiskohtaiset tiedot liitteessä olevassa V osassa.
                        
                     Ensimmäisen kohdan b alakohdassa tarkoitetulla Ultra FOM 300 -laitteella tehtävän mittauksen jälkeen ruhosta on voitava tarkistaa, että laite mittasi arvot BF ja LD liitteessä olevan II osan 3 kohdassa säädetystä kohdasta. Mittauskohtaan on tehtävä vastaava merkintä mitattaessa.
            
         
               2.
            
            
               Korvataan liite tämän päätöksen liitteellä.
            
         2 artikla
   Tätä päätöstä sovelletaan 2 päivästä heinäkuuta 2012.
   3 artikla
   Tämä päätös on osoitettu Unkarin tasavallalle.
   
      Tehty Brysselissä 16 päivänä elokuuta 2011.
      
         
            Komission puolesta
         
         Dacian CIOLOŞ
         
            Komission jäsen
         
      
   
   
      (1)  EUVL L 299, 16.11.2007, s. 1.
   
      (2)  EUVL L 126, 19.5.2005, s. 55.
   
      (3)  EUVL L 337, 16.12.2008, s. 3.
   
      (4)  EUVL L 299, 16.11.2007, s. 1.”
   
      LIITE
      
         
            ”LIITE
            
               SIANRUHOJEN LUOKITUSMENETELMÄT UNKARISSA
            
            
               I Osa
            
            FAT-O-MEATER FOM S70 JA FAT-O-MEATER FOM S71
            
                        1.
                     
                     
                        Tässä osassa vahvistettuja sääntöjä sovelletaan, kun sianruhot luokitellaan Fat-O-Meater FOM S70- ja Fat-O-Meater S71 -nimellä tunnetulla laitteella.
                     
                  
                        2.
                     
                     
                        Laitteessa on oltava halkaisijaltaan 6 millimetrin anturi, joka sisältää optisen sondin tyyppiä Fremstillet AF Radiometer Copenhagen/Slagteriernes Forskningsinstitut Optisk Sonde MQ. Anturin toimintaetäisyyden on oltava 5–105 millimetriä. Mittaustulokset muutetaan vähärasvaisen lihan arvioiduksi osuudeksi S70- ja S71-tyyppisten tietokoneiden avulla.
                     
                  
                        3.
                     
                     
                        Ruhon vähärasvaisen lihan osuus lasketaan seuraavalla kaavalla:
                        Ŷ = 63,78987 – 0,77968 × BF + 0,10715 × LD
                        jossa:
                        
                                    Ŷ
                                 
                                 
                                    =
                                 
                                 
                                    vähärasvaisen lihan arvioitu prosenttiosuus ruhossa
                                 
                              
                                    BF
                                 
                                 
                                    =
                                 
                                 
                                    selän nahanalaisen rasvan paksuus (kamara mukaan luettuna) millimetreinä mitattuna 6 senttimetrin päästä halkaistun ruhon keskiviivasta toisen ja kolmannen takimmaisen kylkiluun välistä
                                 
                              
                                    LD
                                 
                                 
                                    =
                                 
                                 
                                    selkälihaksen paksuus millimetreinä mitattuna samanaikaisesti ja samasta kohdasta kuin BF.
                                 
                              Tätä kaavaa sovelletaan 50–120 kilogramman painoisiin ruhoihin.
                     
                  
               II Osa
            
            ULTRA FOM 300
            
                        1.
                     
                     
                        Tässä osassa vahvistettuja sääntöjä sovelletaan, kun sianruhot luokitellaan Ultra FOM 300 -laitteella.
                     
                  
                        2.
                     
                     
                        Laitteessa on oltava ultraäänisondi, jonka anturiryhmä lähettää ultraääniaaltoja 3,5 MHz:n taajuudella. Ultraäänisignaali digitoidaan, tallennetaan ja käsitellään mikroprosessorin avulla. Ultra FOM 300 -laite muuntaa mittaustulokset arvioiduksi vähärasvaisen lihan osuudeksi.
                     
                  
                        3.
                     
                     
                        Ruhojen vähärasvaisen lihan osuus lasketaan seuraavalla kaavalla:
                        Ŷ = 69,38252 – 0,79120 × BF + 0,00994 × LD
                        jossa:
                        
                                    Ŷ
                                 
                                 
                                    =
                                 
                                 
                                    vähärasvaisen lihan arvioitu prosenttiosuus ruhossa
                                 
                              
                                    BF
                                 
                                 
                                    =
                                 
                                 
                                    selän nahanalaisen rasvan paksuus (kamara mukaan luettuna) millimetreinä mitattuna 7 senttimetrin päästä halkaistun ruhon keskiviivasta toisen ja kolmannen takimmaisen kylkiluun välistä
                                 
                              
                                    LD
                                 
                                 
                                    =
                                 
                                 
                                    selkälihaksen paksuus millimetreinä mitattuna samanaikaisesti ja samasta kohdasta kuin BF.
                                 
                              Tätä kaavaa sovelletaan 50–120 kilogramman painoisiin ruhoihin.
                     
                  
               III Osa
            
            OPTISCAN TP
            
                        1.
                     
                     
                        Tässä osassa vahvistettuja sääntöjä sovelletaan, kun sianruhot luokitellaan OrtiScan TP -laitteella.
                     
                  
                        2.
                     
                     
                        OptiScan TP -laitteessa on oltava digitaalinen kuvannuslaite, joka valaisee kuvakohteen ja ottaa valokuvan ruhon kahdesta mittauskohdasta. Silavan ja lihaksen paksuus lasketaan kuvien perusteella kahden mittauskohdan menetelmälllä (Zwei-Punkte Messverfahren (ZP)).
                        OptiScan TP -laite muuntaa mittaustulokset arvioiduksi vähärasvaisen lihan osuudeksi. Kuvat tallentuvat ja niitä voidaan myöhemmin tarkastella. Integroitu Bluetooth®-liitäntä mahdollistaa helpon tiedonsiirron.
                     
                  
                        3.
                     
                     
                        Ruhojen vähärasvaisen lihan osuus lasketaan seuraavalla kaavalla:
                        Ŷ = 58,31147 – 0,62677 × BF + 0,14664 × LD
                        jossa:
                        
                                    Ŷ
                                 
                                 
                                    =
                                 
                                 
                                    vähärasvaisen lihan arvioitu prosenttiosuus ruhossa
                                 
                              
                                    BF
                                 
                                 
                                    =
                                 
                                 
                                    silavan vähimmäispaksuus (kamara mukaan luettuna) millimetreinä mitattuna keskimmäisen pakaralihaksen (M. gluteus medius) kohdalta
                                 
                              
                                    LD
                                 
                                 
                                    =
                                 
                                 
                                    lihaksen vähimmäispaksuus millimetreinä keskimmäisen pakaralihaksen (M. gluteus medius) sisäreunan ja selkäydinkanavan selänpuolisen osan välillä
                                 
                              Tätä kaavaa sovelletaan 50–120 kilogramman painoisiin ruhoihin.
                     
                  
               IV Osa
            
            IM-03
            
                        1.
                     
                     
                        Tässä osassa vahvistettuja sääntöjä sovelletaan, kun sianruhot luokitellaan IM-03-laitteella.
                     
                  
                        2.
                     
                     
                        Laitteessa on oltava optinen neulasondi (single line scanner SLS01), jonka läpimitta on seitsemän millimetriä veitsen kanssa. Sondissa on rivi kontaktikuvasensoreita (contact image sensors, CIS) ja vihreää valoa lähettäviä diodeja. Toimintaetäisyyden on oltava 0–132 millimetriä. IM-03-laite muuntaa mittaustulokset arvioiduksi vähärasvaisen lihan osuudeksi.
                     
                  
                        3.
                     
                     
                        Ruhojen vähärasvaisen lihan osuus lasketaan seuraavalla kaavalla:
                        Ŷ = 59,63994 – 0,63951 × BF + 0,12083 × LD
                        jossa:
                        
                                    Ŷ
                                 
                                 
                                    =
                                 
                                 
                                    vähärasvaisen lihan arvioitu prosenttiosuus ruhossa
                                 
                              
                                    BF
                                 
                                 
                                    =
                                 
                                 
                                    selän nahanalaisen rasvan paksuus (kamara mukaan luettuna) millimetreinä mitattuna 6 senttimetrin päästä halkaistun ruhon keskiviivasta toisen ja kolmannen takimmaisen kylkiluun välistä
                                 
                              
                                    LD
                                 
                                 
                                    =
                                 
                                 
                                    selkälihaksen paksuus millimetreinä mitattuna samanaikaisesti ja samasta kohdasta kuin BF.
                                 
                              Tätä kaavaa sovelletaan 50–120 kilogramman painoisiin ruhoihin.
                     
                  
               V Osa
            
            OPTIGRADE-MCP
            
                        1.
                     
                     
                        Tässä osassa vahvistettuja sääntöjä sovelletaan, kun sianruhot luokitellaan OptiGrade-MCP -laitteella.
                     
                  
                        2.
                     
                     
                        Laitteessa on oltava halkaisijaltaan 6 millimetrin optinen anturi, yksi infrapunavalodiodi (Siemens) sekä valotransistori (Siemens). Toimintaetäisyyden on oltava 0–110 millimetriä.
                        Mittaustulokset muutetaan vähärasvaisen lihan arvioiduksi osuudeksi tietokoneen avulla.
                     
                  
                        3.
                     
                     
                        Ruhojen vähärasvaisen lihan osuus lasketaan seuraavalla kaavalla:
                        Ŷ = 61,45261 – 0,62941 × BF + 0,11736 × LD
                        jossa:
                        
                                    Ŷ
                                 
                                 
                                    =
                                 
                                 
                                    vähärasvaisen lihan arvioitu prosenttiosuus ruhossa
                                 
                              
                                    BF
                                 
                                 
                                    =
                                 
                                 
                                    selän nahanalaisen rasvan paksuus (kamara mukaan luettuna) millimetreinä mitattuna 6 senttimetrin päästä halkaistun ruhon keskiviivasta toisen ja kolmannen takimmaisen kylkiluun välistä
                                 
                              
                                    LD
                                 
                                 
                                    =
                                 
                                 
                                    selkälihaksen paksuus millimetreinä mitattuna samanaikaisesti ja samasta kohdasta kuin BF.
                                 
                              Tätä kaavaa sovelletaan 50–120 kilogramman painoisiin ruhoihin.”